"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade!
Nagu tavaliselt, toob saate teieni misjoniühendus One Way Mission.
Tere tulemast vaatama!
Tänases õpetusosas räägib Hannu Äimänen lunastusest.
Enne seda kuuleme One Way uudiseid,
mida toimetab Jussi Peimola.
Lühidalt uudiseid.
One Way töö Venemaa Karjalas edeneb hästi.
Aasta alguses on avanenud uusi külasid ja piirkondi,
kus Vene tiimid on saanud evangeliseerida.
Töö kasvab eelkõige Käkisalme piirkonnas,
kus meie evangelist Valentina Kutozeva
teeb koolitus- ja kodugrupitööd.
India One Way küla 10. aastapäeva pidu
oli rõõmus kogemus nii kohalikele kui üle 30-liikmelisele Soome tiimile.
Kui küla juht Joel Kodali rääkis möödunud aastatest,
kordas ta uuesti ja uuesti, kui suur ime kogu see küla on.
Lisaks One Way külale käib Indias ka teisi ehitushankeid.
Tänavalaste rehabilitatsiooni- keskuse ümber
ehitatakse müüri ja öövalvuriposti.
Noorte täiskasvanute töö "Reede Kristusele" jaoks
planeeritakse oma noortekeskust, mille jaoks on olemas krunt.
Isemajandamise suurendamine on oluline paljudel meie tööpõldudel.
Indias unistatakse invaliidide turvakodu Kaarisilta
juurde asutatavast invaliidide koolist,
mis avatakse ka linna invaliididele nii,
et nad maksaksid oma ravi ja koolituse eest.
Põhimõte on sama, mis Best koolis,
kus on juba paarsada maksvat õpilast.
Malawis püüeldakse isemajandamisele oma karja kasvatades.
One Way külal on juba lehmi, kitsi ja peagi ka kanu.
Planeerimisel on ka maisiveskiehitus,
nii et seda saaksid kasutada võimalikult paljud kliendid.
Jätkuvat rõõmu valmistab Malawis aasta tegutsenud lastekodu,
mille turvaline elu ja inspireeriv keskkond
on andnud lastekodusse kolinud lastele uue elu.
Endistest murelastest on saanud rõõmsad ja edukad koolilapsed.
Ugandas piinab tänavugi kuivus.
Istutatud külv on osaliselt hävinenud
ja One Way on saatnud juba lisaabi maisi hankimiseks.
Muret tekitavad ka kasvanud vägivald ja märulid,
mida esineb eelkõige Kambalas.
Uganda tööpõllule ongi oluline palvetada nii toitu kui rahu.
Iisraelis sujus Paasapüha üllatavalt rahulikult.
Kõik meie tööobjektid tegutsevad aktiivselt
ja paljud naised on tänavugi abi saanud ja jalule pääsenud
meie naistekodu või "Lootuse Uks" töö abil.
Tänavatöös alustati lisaks evangeliseerimisele
ka toidujagamist. Supiköök aitab sadu inimesi.
Mongoolia meestevanglas korraldatud inglise keele
ja käsitöökursused olid väga edukad.
Paljud vanglad on meiega ühendust võtnud
ja palunud samasuguste kursuste korraldamist ka nende juures.
Kui kursused avavad uksed vanglaisse, on sinna lihtne ka evangeeliumi viia.
Nepaalis on kerkinud vajadus uute ruumide järgi.
Kui meie töö juht Saji Kurian naases perega puhkuselt,
ootas neid ees lõpetatud üürileping.
Kurianide kodu müüakse ja nad peavad uue elukoha leidma.
Sama ähvardab ka poiste lastekodu,
mille üürileping lõpeb juulis.
Kuna tüdrukute lastekoduhoone on samuti halvas seisus,
otsitakse Nepaalis tuliselt lahendust töö jätkamiseks.
Hiina lastekodu "Kaunid sadamad" tegutseb täisvõimsusel uutes ruumides.
Lastekodusse on leitud piisavald hoidjatädisid,
nii et kõik hüljatud lapsed võidakse vastu võtta.
Jean ja Paul mõtlevad nüüd, kuidas ühendada praeguse tööga
ka vanuritetöö, mis pakuks kodu ja hoolitsust
üksildastele vanuritele.
Augustis toimub Espoos taas One Way konverents,
kuhu saabub kõnelejaid nii India, Malawi
kui Mongoolia misjonipõldudelt.
Meie tegevjuht Tapani Suonto on toibunud suusaõnnetusest.
Täname kõiki eestpalvete eest!
Selleks korraks kõik.
Õpetusosas räägib Hannu Äimänen lunastusest.
Koloslaste kiri 1:14 -
Temas on meil lunastus, pattude andekssaamine.
Kui Kolgata sündmused läbi said, olid jüngrid suures mures,
masenduses, hirmul, ebakindlad tuleviku suhtes.
Nad ei teadnud, mis toimub. Kõik nende lootus oli Jeesusel.
Äkitselt vajus kõik kokku. Neid valdas suur pettumus.
Ma ei tea, mis meeleolus sina oled, kas mures või masenduses
või oled kaotanud lootuse või näib elu sündmustevaene.
On tähelepanuväärne, et Jeesuse surres ristil
ei mõistnud jüngrid, et seal toimus maailmaajaloo suurim sündmus.
Paljud ei mõista seda tänaseni või ei hooli sellest.
Paljud usklikudki ei mõista õieti, mis Kolgatal täpselt juhtus.
Ma ei tea, kas sina mõistad või hoolid.
Usklike elus näib tihti, et see ei mõjuta meie argielu.
Seal toimus lunastamine.
Mis on lunastus?
See tähendab algselt orja vabaksostmist orjaturul.
Selle paremaks mõistmiseks peame minema aegade algusse
ehk pattulangemise ja selle juurde, kui Jumal lõi esimese inimese.
Inimene koges Jumala armastust ja konkreetset ligiolu.
Sõnakuulmatuse tõttu langes inimene pattu.
Tema ellu tulid hirm, surm, lahusolek Jumalast,
osadus Jumalaga katkes ja ta ei tundnud enam
Jumala lähedust ja armastust, mis tal varem olid.
Temast sai ori.
Ta sattus patu, surma ja kuradi orjusse.
Mida see praktikas tähendab?
See tähendab ahelaid ja vangistust.
Tihti ei mõista inimene isegi, et ta on ahelais või vangis.
Kui kunagi Soomes vange aheldati, pandi neile 13-kilosed jalarauad.
Ürita nendega 110 meetrit tõkkeid joosta.
Suurimad ahelad võivad inimesel aga südames olla.
Mis on südameahelad?
Meil võib olla minevikust pärit luukeresid kapis,
mida me ei tahaks enam näha ja oleme tahtnud unustada.
Äkitselt kargavad need aga välja.
Paljud on kibeduse vangis.
Kibestumus mürgitab inimese enda ja ka tema ümbruse.
Paljud tunnevad süü- ja häbitunnet ning muud sellist.
Ka religioon võib inimese vangistada.
Religioon pärineb ladinakeelsest sõnast 'religo',
mis tähendab 'siduma'.
Paljud ühendavad Jeesusest kuuldes Ta religiooniga.
Tegemist on täiesti erinevate asjadega.
Religioon seob inimest.
Seepärast on paljud kammitsais ja kogevad endal survet
ega taha sellega tegeleda.
Paljud tunnevad ka südametunnistuspiinu.
Ma ei tea, kas sind piinab miski, mis on jäänud lahendamata.
Mõeldes Jaakobi 12 pojale, siis Joosepi vennad müüsid ta orjaks.
Seejärel valetasid nad isale, et metsloom tappis Joosepi.
Nad elasid 20 aastat selles vales ja kartsid,
et see ühel päeval välja tuleb. Nad kaotasid kogu elurõõmu.
Alati kui Joosepit meenutati, puudutas see nende südametunnistust.
Ehk oled midagi varastanud.
Varastamine on ka tööandjalt tööaja varastamine;
teed töö ajal, milleks sind palgati, hoopis midagi muud.
Südametunnistuspiinad johtuvad patust.
Johannese evangeelium 3:19-20 -
Ent kohus on see, et valgus on tulnud maailma,
aga inimesed on armastanud pimedust enam kui valgust,
sest nende teod on kurjad.
Igaüks, kes teeb halba, vihkab valgust
ega tule valguse juurde, et ta tegusid ei paljastataks.
Ei ole eriti tore oma patte tunnistada,
kuid ilma selleta jäädakse vanglasse, kust ise siiski ei vabaneta.
Ometi on inimene sellest vanglast alati ise vabaneda püüdnud.
Soosituim katse on päästa end hea ja laitmatu eluga.
Tegelikkuses pole sellest kunagi piisanud.
Kohtasin kunagi endist kolleegi. Küsisin, kuidas tema hinge lugu on.
Ta vastas, et pole viga.
Küsisin, kuhu ta arvab end pärast surma sattuvat?
Ta arvas, et pääseb paremale poolele.
Küsisin, mille alusel.
Ta vastas, et pole teinud midagi eriliselt halba
ja elu on olnud päris tore.
See on väga üldine arusaam -
arvatakse, et selle alusel pääsetakse taevasse.
USA-s tehti kunagi uurimus, kus 76% inimesi arvas,
et pääsevad taevasse hea elu põhjal.
See on Jeesuse sõnadega vastuolus.
Ta ütleb mäejutluses, et vähesed leiavad selle elutee.
See on väga tõsine sõnum: heast elust ei piisa.
Inimesed on teisigi asju proovinud.
Nad on püüdnud end solidaarsusega päästa.
Juba inimkonna alguses ehitasid nad Paabeli torni
ja arvasid, et jõuavad tõelise eluni.
Sellestki ei piisanud. Nende ressursid said otsa.
Jumal lasi hoonel kokku variseda ja patuvõlale lisandusid ehituskulud.
Solidaarsusest ei piisa samuti.
Laul 49:8-9 - "Ükski ei või venna eest anda luna
ega tema eest maksta Jumalale lunastushinda,
sest nende hinge luna on liiga kallis ja peab jääma igavesti tasumata."
Seepärast pidi Jumal ise asjasse sekkuma.
Ta ei saanud midagi inimese hooleks jätta.
Ta ei saa seda tänagi teha. See on väga lohutav.
Lunastus ei sõltu sellest, milline sa oled.
Võid olla hea või halb, tubli või mitte nii tubli,
ja lunastus ei sõltu sellest.
Oleme sattunud pattulangemise tõttu valele poole piiri.
Oleme patu, surma ja kuradi võimuses, patu orjad.
Seepärast ütleb Jeesus Johannese 8. peatükis:
"Igaüks, kes teeb pattu, on patu ori.
Ori ei jää majja alatiseks, poeg jääb alatiseks.
Kui nüüd Poeg teid vabastab, siis olete tõepoolest vabad."
Jumalal oli plaan inimese langenud olukorrale.
Jeesus tuli otsima ja päästma seda, mis on kadunud.
Ta tuli lunastama seda, mis on kadunud.
Nimi 'Jeesus' tähendab päästjat ja vabastajat.
Ta päästab oma rahva patust, ütleb Matteuse evangeelium.
Lunastuse puhul on tegemist omandiõiguse muutumises.
Pattulangemises läks Jumala omand kaduma,
kuid Jumal oli valmis maksma oma omandi eest kõrget hinda,
et inimest tagasi osadusse saada.
Miks?
Seepärast, et Ta armastas meid ja armastab tänagi.
Hukatus ähvardas kogu maailma, kuid pärast lunastust
pole ühelgi inimesel enam õigust põrgusse minna.
Lutheri juurde tuli kord üks ahastuses mees ja palus abi,
kuna olevat oma hinge saatanale müünud.
Luther ütles: Mine ja tühista kohe see ebaseaduslik kaup.
Sul pole õigust teise omandit müüa."
Jumalal on meie suhtes 4-kordne omandiõigus.
Mõtle näiteks hoone valmimisele.
Arhitekt kavandab hoone ja ütleb, et see on tema oma.
Ehitaja ehitab selle ja väidab, et maja on tema.
Jumal ütleb, et tal on disaineri õigus,
kuna tema on meid disaininud ja Tal on ka ehitaja õigus,
kuna Tema on meid loonud. Oleme Tema omad.
Seejärel tuleb ostja, kes ostab hoone ja ütleb,
et hoone kuulub talle, kuna tema ostis selle.
Jumal ütleb, et kuulume Talle, kuna Tema ostis meid
patu, surma ja kuradi võimusest. Kuulume Talle.
Lõpuks elab hoones elanik, kes ütleb, et see on tema kodu,
tema hoone, kuna tema elab seal.
Jumal ütleb, et tahab meis elada ja elabki meis.
Tal on ka elaniku õigus.
Jumalal on meile suured õigused.
Lunastuse põhjal kuulume me Jumalale ega ole mingid vaesed orvud turul.
Lunastus tähendab seda, et noteeriti inimese väärtus.
Keegi pole kunagi inimese väärtust kõrgemalt noteerinud,
kui Jumal Jeesuse ristisurmas, ütles tihti Kalevi Lehtinen.
Seda seetõttu, et lunastatu on oma hinda väärt.
Asi on selle eest makstud hinna vääriline.
Meid on lunastatud kõige kallimal võimalikul viisil
Jeesuse Kristuse, Jumala ainsa Poja verega.
Sellest võime järeldada, et oled Jumala silmis sama väärtuslik
kui Jeesus Kristus ise, kuna sinu eest maksti
Jeesuse vere hinnaga.
Paljud kogevad elus suurt väärtusetust ja mõttetust.
See on raske kogemus, eriti vananedes,
kui kaotatakse tihti elu mõte.
Piibli väitel on sul aga ääretult suur väärtus.
Ja Jumalal on sinu elu jaoks mõte.
Tsiteerin veel Kalevi Lehtist.
Ta rääkis, et sõitis Saksamaal kunagi mööda kiirteed.
Kaht suunda eraldanud rinnatise vahel oli üks suur betoonküngas.
Ta sõitis sellest tihti mööda ja mõtles, et see oli täiesti mõttetu.
Ühel päeval nägi ta, kuidas selle künka peale
olid ühendatud sillad ja see oli toeks.
Siis leidis betoonküngas oma eesmärgi.
Kui sind ühendatakse Kristusega, saab su elu suure mõtte.
Sa ei ole mingi ühekordne paberkott.
Peetruse kirjas öeldakse:
"Teades, et teid pole lunastatud kaduvate asjadega,
hõbeda või kullaga teie tühisest esiisadelt päritud eluviisist."
Ilma lunastuseta, kuigi Jumal võib keda tahes kasutada,
kuid meie perspektiivist on elu ilma lunastuseta täiesti mõttetu.
See on tühine.
Meid on lunastatud tühisest ja mõttetust elust.
Seetõttu võiks öelda hüvasti tühisusele.
Kui Jumal meid nii palju hindab, miks me seda siis ise ei tee?
Kui meil pole aga lunastust, kui meil pole Kristust,
pole meil midagi.
Nagu kunagi öeldi Paavo Ruotsalaiselle:
"Üks asi on sul puudu ja sellega koos ka kõik muu -
Jeesuse Kristuse sisemine tundmine."
Kui me ei tunne Jeesust Kristust sisemiselt,
siis isegi kui Ta on kõik inimesed lunastanud,
pole meil sellest kasu. Vajame oma ellu Kristust.
Oo Jumal, mu tiivad murdunud, võta embusse imelisse.
Olen lendanud liiga kaugel', olen leidnud end eksiteelt.
Olen lendanud sinu embusse, läbi ilmamaa pimestuse.
Tuhat päiksesüsteemi läbisin, igas taevas neist viibisin.
Oo Jumal, mu tiivad murdunud, võta embusse imelisse.
Olen lendanud liiga kaugel', olen leidnud end eksiteelt.
Nüüd viimase taeva piiril, surmavalduse väravas,
ma värisen üsna vaikselt ja palvetan, palvetan.
Oo Jumal, mu tiivad murdunud, võta embusse imelisse.
Olen lendanud liiga kaugel', olen leidnud end eksiteelt.
Oo Jumal, mu tiivad murdunud, võta embusse imelisse.
Olen lendanud liiga kaugel', olen leidnud end eksiteelt.
Järge Hannu Äimäse õpetusele kuuleme nädala pärast.
See on tänaseks kõik.
Aitäh vaatamast! Kohtume nädala pärast!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi